**Pressemelding**

22. februar 2018

**Apotekvarer hjem på døra samme dag**

**Norges største nettapotek tar større grep om apotekkundene i Oslo og Bærum. Nå leverer de legemidler på døra samme dag.**

* Oslo er et særdeles viktig marked for oss, og vi ser at raske leveranser er avgjørende for mange kunder. Nå ønsker vi å gjøre det både raskere og enklere for kundene. I samarbeid med Porterbuddy tilbyr vi nå leveranse samme dag i Oslo og Bærum, sier farmasøyt og administrerende direktør Stig Henning Pedersen i Komplett Apotek.

I Oslo er det godt over 100 fysiske apotek, og tall fra Apotekerforeningen viser at innbyggerne i hovedstaden brukte 3,8 milliarder kroner på legemidler i 2017. Det er 3 store aktører i det norske markedet i dag.  Til sammen kontrollerer de 97 % av apotekene i Norge. Apotek 1 kontrollerer 42 % av apotekene, Vitus apotek/Ditt apotek 37 % og Boots apotek 18 %.

* Vi er en utfordrer som tar grep om en skjermet bransje til forbrukernes store glede. Nettapotek er i vekst, og for kundene handler det om kontroll over egne resepter, diskresjon og tilgjengelighet. Konkurransedyktige priser spiller også en viktig rolle, forteller Pedersen.

For kun kr 99,- får du legemidler fra Komplett Apotek bestilt før kl 11.00 levert hjem på døra samme ettermiddag.

* Nettapotek er i en tidlig fase i Norge. Samarbeidet med Porterbuddy er viktig for å sikre raskere leveranser av både reseptpliktige- og reseptfrie legemidler til kundene. Vi håper å gjøre tilbudet tilgjengelig i flere norske byer og til flere tidspunkt i løpet av 2018.

**Slik fungerer det:**

1. Kunden legger bestilling hos Komplett Apotek før kl 11.00
2. Velger «levering i dag» som leveringsalternativ. Kunden velger levering enten

17 – 19 eller 19 – 21

1. Når pakken er hentet av Porterbuddy, får kunden en SMS-varsel med link hvor man kan følge status på leveransen
2. Cirka 5 minutter før leveranse kommer en siste SMS-varsling

**For mer informasjon kontakt:**

Stig Henning Pedersen, farmasøyt og daglig leder, Komplett Apotek, mobil 416 74 483

**Komplett Group**

Komplett Apotek ble lansert i november 2015 som et rendyrket norsk nettapotek med apotek- og driftskonsesjon fra Statens Legemiddelverk. Komplett Apotek tilbyr Norges største utvalg av legemidler. Komplett Apotek er en del av Komplett Group som er Nordens største netthandelsaktør med 18 nettbutikker. Komplett Group har 800 ansatte og hovedkontor i Sandefjord. Les mer på: [www.komplettapotek.no](http://www.komplettapotek.no) og [www.komplettgroup.com](http://www.komplettgroup.com)